b'\n_START_ARTICLE_\nCanterburyn tarinoita\n_START_SECTION_\nTarinat\n_START_PARAGRAPH_\nTeos alkaa, kun runoilija er\xc3\xa4\xc3\xa4n\xc3\xa4 p\xc3\xa4iv\xc3\xa4n\xc3\xa4 pist\xc3\xa4ytyy Lontoossa "Asetakki"-nimisess\xc3\xa4 ravintolassa. Sinne on saapunut my\xc3\xb6s joukko miehi\xc3\xa4 ja naisia, jotka ovat runoilijan tavoin l\xc3\xa4hd\xc3\xb6ss\xc3\xa4 pyhiinvaellusmatkalle Canteburyyn. Tunnelma on mit\xc3\xa4 mainioin ja is\xc3\xa4nt\xc3\xa4 tarjoilee useita pikareita asiakkailleen. Kirjava joukko ihmisi\xc3\xa4 viihtyy toistensa parissa eritt\xc3\xa4in hyvin._NEWLINE_Paikalla ovat rouva Engelentine, lihava munkki, kerj\xc3\xa4l\xc3\xa4ismunkki, h\xc3\xa4m\xc3\xa4riin liiketoimiin sekaantunut kauppias, nukkavieru Oxfordin oppinut, rikas juristi, kutoja, myll\xc3\xa4ri, puusepp\xc3\xa4 l\xc3\xa4\xc3\xa4k\xc3\xa4ri, myll\xc3\xa4ri ja Bathin rouva. Kun hilpe\xc3\xa4 seurue saa sy\xc3\xb6ty\xc3\xa4 ja juotua, ehdottaa kapakoitsija, ett\xc3\xa4 l\xc3\xa4hdett\xc3\xa4isiin seuraavana p\xc3\xa4iv\xc3\xa4n\xc3\xa4 Canteburyyn pyhiinvaellusmatkalle. Jotta matkasta tulisi miellytt\xc3\xa4v\xc3\xa4, pit\xc3\xa4isi jokaisen kertoa kaksi juttua menomatkalla ja kaksi juttua paluumatkalla. Parhaan tarina kertojalle pidett\xc3\xa4isiin lopuksi "Asetakissa" juhlat. _NEWLINE_Varhain aamulla l\xc3\xa4hdet\xc3\xa4\xc3\xa4n matkalle ja ritari kertoo ensimm\xc3\xa4isen tarinan. Ritari kertoo romanttisen tarinan, mit\xc3\xa4 koko seurue kiittelee. Seuraavaksi jutun aikoo kertoa lihava munkki, mutta hyv\xc3\xa4ss\xc3\xa4 humalassa oleva myll\xc3\xa4ri vaatii saada kertoa tarinansa. Koska h\xc3\xa4nt\xc3\xa4 ei saada odottamaan vuoroaan, h\xc3\xa4n kertoo tarinan puusep\xc3\xa4st\xc3\xa4, jonka vaimo pett\xc3\xa4\xc3\xa4 h\xc3\xa4nt\xc3\xa4 pappiskokelaan kanssa. Pyhiinvaellusseurue nauraa makeasti jutun mehukkaille yksityiskohdille._NEWLINE_Tarina seuraa toistaan ja ne vaihtelevat hilpe\xc3\xa4st\xc3\xa4 vakavaan. Esimerkkin\xc3\xa4 keskiajan ihmisen asenteesta juutalaisiin tarjoaa Engletine-rouvan tarina kristityss\xc3\xa4 Aasian kaupungissa el\xc3\xa4neest\xc3\xa4 hurskaasta pojasta, jonka juutalaiset murhaavat. _NEWLINE_Bathin rouva puolestaan kertoo avioliitosta, sen raskaudesta ja vaivasta. H\xc3\xa4nen tarinassaan muuan ritari tekee aistikkaan hairahduksen ja saa siit\xc3\xa4 rangaistuksensa. Lopuksi h\xc3\xa4n vaatii, ett\xc3\xa4 naisen tulee olla perheen p\xc3\xa4\xc3\xa4. Tarinoita kerrottaessa seurueen matka kuluu joutuisasti ja kev\xc3\xa4inen s\xc3\xa4\xc3\xa4 n\xc3\xa4ytt\xc3\xa4\xc3\xa4 parhaat puolensa. _NEWLINE_Chaucerin teos antaa kuvan el\xc3\xa4m\xc3\xa4st\xc3\xa4 keskiajalla ja ihmisten el\xc3\xa4m\xc3\xa4 vaikuttaa mukavalta. Se ei ole sit\xc3\xa4, miksi monet k\xc3\xa4sitt\xc3\xa4v\xc3\xa4t keskiajan eli noitavainojen ja jatkuvien sotien ja kulkutautien leimaamaksi ajaksi. Chaucer osoittaa tarinoillaan, ett\xc3\xa4 ihmisell\xc3\xa4 oli tuolloinkin heikkoutensa aivan kuten nyky\xc3\xa4\xc3\xa4nkin, mutta h\xc3\xa4n ei tuomitse henkil\xc3\xb6it\xc3\xa4\xc3\xa4n. H\xc3\xa4nen mielest\xc3\xa4\xc3\xa4n el\xc3\xa4m\xc3\xa4 ja maailma ovat p\xc3\xa4\xc3\xa4s\xc3\xa4\xc3\xa4nt\xc3\xb6isesti hyvi\xc3\xa4 ja miellytt\xc3\xa4vi\xc3\xa4 asioita._NEWLINE_Lyyn suomennoksen kuvitus on William Morrisin kuvituksesta Kelmscott Pressin vuonna 1896 julkaisemasta loistopainoksesta.\n_START_SECTION_\nTelevisioversio\n_START_PARAGRAPH_\nBritannian yleisradioyhti\xc3\xb6 BBC on vuonna 2003 tehnyt Canterburyn tarinoista televisioversion. Tapahtumat siirrettiin nykyaikaan.'